Das gelt lieh er deim vatter bar,
doch darnach in dem ersten jar
hat in dein vatter wider zalt,
des hab ich ein quittanzen,
Und wan du gibst fünf gulden mir,
so wil ich sie zustellen dir,
so wirst du von im ledig balt
und darfst nit vil kramanzen.«
Der jung im auch fünf gulden gab.
also er sie beid schunde
und schweißet in ir geltlich ab
mit listen also runde.
das ist noch der juristen kunst:
sie machen einen blaben dunst,
das seinem beutel wirt gestrelt.
das in got geb die Franzen!